b'\n_START_ARTICLE_\nVojaka Jo\xc5\xa1ta ni\n_START_PARAGRAPH_\nVojaka Jo\xc5\xa1ta ni je drama Petra Bo\xc5\xbei\xc4\x8da. Dramo je avtor napisal leta 1961, iz\xc5\xa1la je leta 1970 pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nNa za\xc4\x8detku drame hlapec prinese sporo\xc4\x8dilo gospodarju in gospodarici, da je Jo\xc5\xa1t, ki sta ga poslala uredit stole, padel za domovino. A s hlapcem pride tudi Jo\xc5\xa1t, ki se ves \xc4\x8das trudi dokazati, da je \xc5\xa1e vedno \xc5\xbeiv, vsem nekrologom iz javnih ob\xc4\x8dil, mno\xc5\xbeicam in \xc4\x8drnim zastavam navkljub._NEWLINE_Gospodar in gospodarica ves \xc4\x8das po\xc5\xa1iljata deklo v lekarno po razne pra\xc5\xa1ke, s pomo\xc4\x8djo katerih potem ustvarjata umetno meglo in se mu\xc4\x8dita z glavoboli. Ker je dekla tako pogosto v lekarni, se organi dru\xc5\xbebenega reda odlo\xc4\x8dijo, da bodo te\xc5\xbeavo re\xc5\xa1ili s poroko gospodarja z lekarnarjevo h\xc4\x8derko. Z odlo\xc4\x8ditvijo je zadovoljna tudi gospodarica, saj v tem vidi same koristi. Organe oblasti v zahvalo povabi na kosilo._NEWLINE_Medtem Jo\xc5\xa1t pobegne iz zapora, a oblasti ga imajo za norca, preoble\xc4\x8denega v Jo\xc5\xa1ta. Sledi poroka gospodarja in lekranarjeve h\xc4\x8derke, ki pa ni\xc4\x8desar ne spremeni, mu\xc4\x8denje in umiranje se nadaljuje. Pijani hlapec zadavi starega lekarnarja, kot je po njegovem mnenju to navada pri doma\xc4\x8dih. Gospodar je jezen, saj hlapec nima pooblastil za to, da je morilec. Hlapec ho\xc4\x8de ponazoriti svoje dejanje, a ga gospodar zadavi. In spet je vse po starem.'